Rysrudh - Wikipedia

# Rysrudh

### Dhiworth Wikipedia, an godhoniador rydh

Rysrudh (Sowsnek: Redruth) yw tre usi ogas hag eth mildir dhiworth Truru, dewdhek mildir dhiworth Porth Ia, ha pymp mildir dhiworth Aberfal.

Y’n termyn usi passyes yth o Rysrudh tre-varghas vyghan, gorskeusys gans hy hentrevogyon bys pan esa tevyans bras yn edhomm a voen kober dhe benn an 17ves kansblydhen. An moen na a veu tewlys dhe-ves avel skoell gans tus bal seuladhydh, mes yth esa edhomm anodho rag gul brest, metol a res y’n Domhwelans Diwysyansek. Awos henna yth eth ha bos Rysrudh, dres kansblydhen martesen, onan a’n ryccha ha brassa randiryow-bal yn Breten Veur. Poblans an dre a devis yn feur awos an moen kober mes pur voghosek o teyluyow an dus bal.

Orth penn an 18ves kansblydhen y feu an brassa rann a’n moen dres dhiworth tramor ha diw rann a’n dus bal a omdhivroas dhe Amerika, Ostrali hag Afrika Deghow. Yth esa dhe Gernow an diwettha bal sten y’n Europa bys mis-Meurth 1998, Krofti Deghow y hanow yn Pol (ynter Rysrudh ha Kammbronn), mes ev a degeas awos maynys moy effeythus rag palas sten y’n Pell Est.

Yn 2004, yma 38 500 a drigoryon yn Kammbronn-Rysrudh. [1]

Retrieved from "http://kw.wikipedia.org../../../r/y/s/Rysrudh.html"

Category: Trevow yn Kernow

##### Views

- Ethygel
- Dadhelva
- Current revision

##### Hwilas

##### Tavosow erell

- Deutsch
- English